**Nota informativă**

**la proiectul de Lege pentru modificarea**

**Codului contravențional al Republicii Moldova nr.218/2008**

|  |
| --- |
| 1. **Condițiile ce au impus elaborarea proiectului și finalitățile urmărite**
 |
| Prin Legea nr.208/2016 au fost introduse modificări la art.34 din Codul contravențional, prin care unitatea convențională a fost majorată de la 20 lei la 50 lei. Ca urmare a acestei modificări, legiuitorul a introdus concomitent modificări și în art.330 din Codul contravențional prin substituirea amenzii de la 20 la 70 unități convenționale cu amendă de la 12 la 42 unități convenționale. Astfel, amenda pentru săvîrșirea contravenției prevăzute la art.330 din Codul contravențional a fost majorată neesențial (amenda minimă fiind majorată de la 400 lei la 600 lei, iar cea maximă – de la 1 400 lei la 2 100 lei).Prin Legea nr.159/2018 au fost introduse noi modificări în art.330 din Codul contravențional, potrivit cărora amenda a fost majorată semnificativ. Drept urmare, actualmente sancțiunea art.330 din Codul contravențional prevede posibilitatea aplicării unei amenzi persoanei fizice în mărime de la 50 la 80 de unităţi convenţionale (de la 2 500 lei pînă la 4 000 lei), persoanei cu funcții de răspundere - de 120 la 170 de unităţi convenţionale (de la 6 000 lei pînă la 8 500 lei) și persoanei juridice - de la 250 la 350 de unităţi convenţionale (de la 12 500 lei pînă la 17 500 lei). Astfel, considerăm că pedeapsa, stabilită prin Legea 159/2018, este prea aspră în raport cu fapta săvîrșită, ce cade sub incidența art.330 din Codul contravențional. Totodată, nu este exclus faptul că în unele cazuri mărimea amenzii ar putea chiar să depășească salariul lunar al contravenientului (persoanei fizice/persoanei cu funcții de răspundere).Prin urmare, prezentul proiect are ca scop modificarea sancțiunii, prevăzute la art.330 din Codul contravențional.  |
| 1. **Principalele prevederi ale proiectului**
 |
| Prin prezentul proiect se propune ca în sancțiunea art.330 din Codul contravențional textul ”se sancţionează cu amendă de la 50 la 80 de unităţi convenţionale aplicată persoanei fizice, cu amendă de 120 la 170 de unităţi convenţionale aplicată persoanei cu funcţie de răspundere, cu amendă de la 250 la 350 de unităţi convenţionale aplicată persoanei juridice” să fie substituit cu textul ”se sancţionează cu amendă de la 12 la 42 de unităţi convenţionale aplicată persoanei fizice, cu amendă de 15 la 45 de unităţi convenţionale aplicată persoanei cu funcţie de răspundere, cu amendă de la 45 la 55 de unităţi convenţionale aplicată persoanei juridice.” |
| 1. **Descrierea gradului de compatibilitate a prevederilor proiectului cu legislația Uniunii Europene**
 |
| Prezentul proiect de act normativ nu contravine legislației Uniunii Europene. |
| 1. **Fundamentarea economico-financiară**
 |
| Aprobarea prezentului proiect de lege nu implică cheltuieli bugetare suplimentare. |
| 1. **Transparența decizională**
 |
| În scopul respectării prevederilor Legii nr. 239 din 13 noiembrie 2008 privind transparența în procesul decizional, acest proiect a fost plasat pe pagina [www.particip.gov.md](http://www.particip.gov.md) și pagina web oficială a Ministerului Finanțelor www.mf.gov.md, compartimentul *Transparența decizională,* directoriul *Procesul decizional.* |

**Ministru Ion CHICU**